Αθήνα: 17.10.2014

Αρ. Πρωτ.: 4162

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Σε διεθνές συνέδριο στην Άγκυρα ο Ι. Βαρδακαστάνης**

Στο διεθνές συνέδριο «Απασχόληση, κοινωνική ασφάλιση, κοινωνική προστασία», που πραγματοποιείται σήμερα 17 και αύριο 18 Οκτωβρίου στην Άγκυρα, από την Συνομοσπονδία ΑμεΑ Τουρκίας και τα υπουργεία Εργασίας και Οικογένειας της Τουρκίας, μίλησε ο πρόεδρος της ΕΣΑμεΑ Ιωάννης Βαρδακαστάνης, με την ιδιότητά του ως πρόεδρος του Ευρωπαϊκού Φόρουμ Ατόμων με Αναπηρία (EDF).

Ο κ. Βαρδακαστάνης έκανε αναφορά στην κατάσταση και στην πραγματικότητα που βιώνουν τα άτομα με αναπηρία στην ΕΕ, στις πολύ σοβαρές επιπτώσεις της οικονομικής κρίσης και των πολιτικών λιτότητας που επιλέγουν τα κράτη, ιδιαίτερα στα δικαιώματα των ΑμεΑ στην εργασία και στην κοινωνική ασφάλιση. Τόνισε το πόσο σημαντικός είναι ο ρόλος των οργανώσεων των ατόμων με αναπηρία, που είναι και οι μοναδικοί γνήσιοι εκπρόσωποι της φωνής των ΑμεΑ. Ζήτησε από βήματος από την ΕΕ και την Τουρκία, και από όσα κράτη έχουν κυρώσει τη Σύμβαση του ΟΗΕ για τα δικαιώματα των ατόμων με αναπηρία, να προχωρήσουν στην υλοποίησή της, αντιμετωπίζοντάς την όχι ως Διακήρυξη αλλά ως νομικό δεσμευτικό κείμενο, για το οποίο ούτως ή άλλως πρέπει να δώσουν λόγο για το τι πράττουν.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**